Nnamdi Azikiwe
<s>Benjamin Nnamdi Azikiwe (Zunguru, 16. studenog 1904. - Nsukka, 11. svibnja 1996.), nigerijski političar, prvi predsjednik države Nigerija.</s>

<s>Rodio se u mjestu Zungeru, na sjeveru zemlje, a potječe iz naroda Igbo.</s><s>Obrazovao se na prestižnim domaćim i stranim institucijama.</s><s>Na Sveučilištu u Pennsylvaniji dobio je magisterij.</s>

<s>Nakon povratka u domovinu, prihvaća poslove urednika u listu African Morning Post, a kasnije ide u Accru gdje je osnivački urednik lista The West African Pilot koji propagira protukolonijalna stajališta.</s><s>Bio je uspješan novinar i većina novinara koji su počeli raditi nakon neovisnosti Nigerije prošli su njegovu obuku.</s>

<s>Osnovao je, zajedno sa Herbertom Macauleyem, Nacionalno vijeće Nigerije i Kameruna.</s><s>Nakon postignute neovisnosti 1960. godine postaje generalni guverner, a nakon proglašenja republike 1963. godine izabran je i za predsjednika Nigerije.</s>

<s>Sa vlasti je svrgnut vojnim pučem 1966. godine, zajedno sa ostalim civilnim dužnosnicima.</s><s>Narodnoj stranci Nigerije priključio se 1978. godine, te se 1979. i 1983. neuspješno kandidirao za predsjednika.</s><s>Nakon puča na Staru Godinu 1983., dr. Azikiwe nesvojevoljno napušta politiku.</s>

<s>Po vjeri je bio kršćanin.</s><s>Umro je u dubokoj starosti, nakon duge bolesti, u kompleksu učiteljske bolnice Sveučilišta u Nigeriji, grad Enugu.</s>

<s>Po njemu je imenovan aerodrom, te je na novčanici od 500 naira.</s><s>S njim je studirao i Kwame Nkrumah.</s>

<s>Predsjednici Nigerije</s>

